ז'ואאו מאוטיניו

**ז'ואאו פיליפה אירייה סנטוס מאוטיניו** (בפורטוגזית: **João Filipe Iria Santos Moutinho**; נולד ב-8 בספטמבר 1986) הוא כדורגלן פורטוגזי המשחק בעמדת הקשר בספורטינג בראגה.

## קריירת מועדונים
מאוטיניו התחיל את הקריירה שלו בפורטימוננסה, ובגיל 13 עבר לספורטינג ליסבון. בעונת  זכה עם קבוצת הנוער באליפות כאשר הוא משחק לצידם של שחקנים כמו נאני ומיגל ולוזו. ב-23 בינואר 2005 ערך את הופעת הבכורה שלו בניצחון 0–3 נגד גיל ויסנטה. הוא זכה בתואר "איש המשחק" במשחקים נגד פיינורד רוטרדם וניוקאסל יונייטד והגיע עם קבוצתו לגמר המפעל, שם הפסידה לצסק"א מוסקבה. הוא עזר לקבוצה לסיים במקום השני בליגה ובסיום העונה האריך את חוזהו בשנה נוספת. בעונת , מאוטיניו הפך לבורג מרכזי בקבוצה ושיחק כמעט בכל המשחקים. במחזור האחרון של העונה הוא כבש את שער הניצחון 0–1 נגד ספורטינג בראגה, שהבטיח לקבוצתו את הכרטיס לשלב הבתים של ליגת האלופות. בעונת  הפך לקפטן משנה, ובעונה לאחר מכן הפך לקפטן הראשי כאשר הוא רק בן 20. בקיץ  הביעה אברטון עניין בשחקן, אך המשא ומתן עמו נכשל.

ב-3 ביולי 2010 חתם מאוטיניו בפורטו תמורת 11 מיליון אירו, לאחר סכסוך עם הנהלת ספורטינג. בעונתו הראשונה זכה מאוטיניו עם הקבוצה בספורט, כאשר הוא רשם 50 הופעות בכל המסגרות, כולל בגמר הליגה האירופית בו גברה קבוצתו 0–1 על בראגה. ב-19 בפברואר 2013 הבקיע שער בניצחון קבוצתו 0–1 נגד מאלגה במסגרת שמינית גמר ליגת האלופות, למרות זאת במשחק השני ניצחה מאלגה 0–2 והמשיכה לרבע הגמר. בסיום העונה זכה עם הקבוצה באליפות שלישית.

ב-24 במאי 2013 עבר מאוטיניו ביחד עם חברו לקבוצה חאמס רודריגז למונקו תמורת 70 מיליון אירו (25 מיליון תמורת מאוטיניו). ב-29 בספטמבר 2013 הבקיע את שער הבכורה שלו עבור המועדון בתיקו 1-1 נגד סטאד ריימס. ב-16 בספטמבר 2014 הבקיע את שער הבכורה שלו עבור הקבוצה במסגרת אירופאית שהיה גם השער הראשון של המועדון במפעל מאז ההעפלה ההיסטורית לגמר בשנת . המשחק עצמו נגמר בהפסד לבאייר לברקוזן. בעונת 2016/2017 מוטיניו זכה באליפות צרפת עם מונקו והגיע עם הקבוצה לחצי גמר ליגת האלופות.

ב-24 ביולי 2018 חתם בוולברהמפטון וונדררס מהפרמייר ליג תמורת 5 מיליון ליש"ט. את שער הבכורה שלו במדי "הוולבס" כבש ב-22 בספטמבר 2018, באצטדיון אולד טראפורד, במשחק מול מנצ'סטר יונייטד, שהסתיים בתיקו 1:1.

ב-25 באוגוסט 2023 חזר לפורטוגל וחתם בספורטינג בראגה.

## קריירה בינלאומית
בצעירותו שיחק מאוטיניו בכל נבחרות פורטוגל הצעירות. אחרי מונדיאל 2006 זומן לסגל הנבחרת הבוגרת. ב-31 במאי 2008 הבקיע את שער הבכורה שלו בניצחון 0–2 נגד . מואטיניו נכלל בסגל הסופי של הנבחרת לקראת יורו 2008. ביורו 2012 החטיא פנדל בדו-קרב בעיטות עונשין מ-11 מטר אחרי תיקו 0-0 עם  בחצי גמר היורו, בסיום הדו-קרב עלתה ספרד לגמר. מאוטיניו נכלל בסגל הנבחרת לקראת מונדיאל 2014.

מוטיניו ערך 6 הופעות ביורו 2016 שבו פורטוגל זכתה, ואף בישל את שער הניצחון בגמר.

## סטטיסטיקה
### מועדונים
**נכון ל-18 בינואר 2024**

### בנבחרת
**נכון ל-9 ביוני 2022**

## תארים
**ספורטינג ליסבון**
*הגביע הפורטוגזי: , 
*הסופר קאפ הפורטוגזי: , 
*גביע אופ"א: מקום שני 

**פורטו**
*הליגה האירופית: 
*אליפות פורטוגל: , , 
*הגביע הפורטוגזי: 
*הסופר קאפ הפורטוגזי: , , 

**בינלאומיים**
*אליפות אירופה בכדורגל עד גיל 17: 
*אליפות אירופה: 2016

**אישיים**
*שחקן החודש בפורטוגל: אפריל 
*שחקן הצעיר של החודש בפורטוגל: אוקטובר , נובמבר , אוקטובר , נובמבר , פברואר , מרץ 
*שחקן השנה בפורטו: 

## קישורים חיצוניים

* פרופיל השחקן באתר foradejogo
* פרופיל השחקן באתר footballzz
* פרופיל השחקן באתר prtugoal

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני פורטו
קטגוריה:כדורגלני מונקו
קטגוריה:כדורגלני וולברהמפטון וונדררס
קטגוריה:כדורגלני ספורטינג בראגה
קטגוריה:כדורגלני נבחרת פורטוגל
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים פורטוגזים בצרפת
קטגוריה:ספורטאים פורטוגזים באנגליה
קטגוריה:פורטוגזים שנולדו ב-1986